 Ministerial Position: Gbogbo àwọn ilé iṣẹ tí ààrẹ yàn mínísítà fún lo ti wà tẹlẹ - Garba Shehu Ministerial Position: Gbogbo àwọn ilé iṣẹ tí ààrẹ yàn mínísítà fún lo ti wà tẹlẹ - Garba Shehu Awon ipò náà ni Minisita fun eto ọrọ araalu, ajalu ati idagbasoke awujọ, Minisita fun eto amuṣagbara, Minisita fun igboke-gbodo ọkọ ofurufu, Minisita fun akanṣe iṣẹ ati ọrọ okeere, Minisita fun ọrọ awọn ọlọpaa. Ilé iṣẹ tó ń ri sí ìrìn ojú furufu, ti wà lára iléṣẹ ìrìnnà tẹlẹ, èyí ti Hadi Sirika ń sojú lásìkò tó tó jẹ mínísítà abẹlé fún ìrìnnà ojú ofúrúfu. Ilé iṣẹ amuṣagbara tí wà lára ilé iṣẹ tó ń ri si ọrọ iṣẹ àti ilé igbé tí Babatunde Fashola jẹ mínísita rẹ tẹlẹ. Àwọn ọdọ Naijiria ti sọrọ síta lórí ohun ti wọn ń retí lọdọ minista tuntun Ààrẹ Muhammadu Buhari tún fi ìdí èyí múlẹ lásikò tó ń yàn wọn sípò nílé ìjọba pé àwọn ti wọn yà sọtọ yìí jẹ ọnà láti fẹ ètò ìjọba lóju síi. Ati pe eyi ni lójùnà àti mú ìjọba awa ara wa gbẹrú síi. Àwọn ilé iṣẹ tó jọ bi ẹni pe kò fi bẹẹ hàn síta ní Minisita fun eto ọrọ araalu, ajalu ati idagbasoke awujọ. Eyi ni Sadiya Umar Faruk lati Zamfara a maa moju to ati ilé iṣẹ akanṣe iṣẹ ati ọrọ okeere, ti George Akume láti Benue ń soju fún. Bakan náà ní ìlé iṣẹ ọlọpàá tí dá dúro bayìí kuro labẹ ileṣẹ ijọba apapọ ti ọrọ abẹle ti Mohammed Maigari Dangadi Sokoto ń soju. Njẹ ìjọba yóò dá àwọn ilé iṣẹ tuntun yii silẹ ni? Ìbéèrè yìí ló mú ki BBC ṣe ìwádìí ìgbéṣẹ tí ìjọba fẹ gbé tí a si pé olubadamọràn pàtàkì fún ààrẹ Buhari lóri ìfìtónilétí Garba Shehu. Garba Sheu, sàlàyé pé ọrọ náà dà bí ìgbà tí tọkọtaya ba túka ni, ó fí kún-un pé gbogbo àwọn ipin yìí ló ti wà tẹlẹ tí wọn sì ni àwọn àkọwé ilé iṣẹ, sùgbọn ni ọdún 2015 ní ìjọba dà wọn pọ tó sì tún pín wọn bàyíì Agbẹnúsọ ìjọba fi kún un pé ní bayìí gbogbo wọn yóò pada si ibi tí wọn ti wá. : Lánà òdé yìí 21-08-2019 ní ààrẹ Muhammadu Buhari kéde àwọn ilé iṣẹ márun un tuntun míràn nígbà tó yan àwọn mínísítà. 